# 苏轼《沁园春》《鹊桥仙》《满江红》系列诗词写的如何？

来源：网络 作者：梦里花落 更新时间：2025-06-03

*中国诗词文化源远流长，博大精深!今天小编给大家整理了苏轼《沁园春》《鹊桥仙》《满江红》系列诗词的相关内容，不知能否帮助大家拓展一些知识?　　一、苏轼《沁园春》介绍　　《沁园春·孤馆灯青》　　孤馆灯青，野店鸡号，旅枕梦残。渐月华收练，晨霜...*

　　中国诗词文化源远流长，博大精深!今天小编给大家整理了苏轼《沁园春》《鹊桥仙》《满江红》系列诗词的相关内容，不知能否帮助大家拓展一些知识?

　　一、苏轼《沁园春》介绍

　　《沁园春·孤馆灯青》

　　孤馆灯青，野店鸡号，旅枕梦残。渐月华收练，晨霜耿耿;云山摛锦，朝露漙漙。世路无穷，劳生有限，似此区区长鲜欢。微吟罢，凭征鞍无语，往事千端。

　　当时共客长安，似二陆初来俱少年。有笔头千字，胸中万卷;致君尧舜，此事何难?用舍由时，行藏在我，袖手何妨闲处看。身长健，但优游卒岁，且斗尊前。

　　二、苏轼《鹊桥仙》介绍

　　《鹊桥仙·乘槎归去》

　　乘槎归去，成都何在，万里江沱汉漾。与君各赋一篇诗，留织女、鸳鸯机上。

　　还将旧曲，重赓新韵，须信吾侪天放。人生何处不儿嬉，看乞巧、朱楼彩舫。

　　《鹊桥仙·七夕送陈令举》

　　缑山仙子，高情云渺，不学痴牛騃女。风箫声断月明中，举手谢、时人欲去。

　　客槎曾犯，银河微浪，尚带天风海雨。相逢一醉是前缘，风雨散、飘然何处。

　　三、苏轼《满江红》介绍

　　《满江红·忧喜相寻》

　　忧喜相寻，风雨过、一江春绿。巫峡梦、至今空有，乱山屏簇。何似伯鸾携德耀，箪瓢未足清欢足。渐粲然、光彩照阶庭，生兰玉。

　　幽梦里，传心曲。肠断处，凭他续。文君婿知否，笑君卑辱。君不见周南歌汉广，天教夫子休乔木。便相将、左手抱琴书，云间宿。

　　《满江红·怀子由作》

　　清颍东流，愁目断、孤帆明灭。宦游处、青山白浪，万重千叠。孤负当年林下意，对床夜雨听萧瑟。恨此生、长向别离中，添华发。

　　一尊酒，黄河侧。无限事，从头说。相看恍如昨，许多年月。衣上旧痕馀苦泪，眉间喜气添黄色。便与君、池上觅残春，花如雪。

　　《满江红·寄鄂州朱使君寿昌》

　　江汉西来，高楼下、蒲萄深碧。犹自带、岷峨云浪，锦江春色。君是南山遗爱守，我为剑外思归客。对此间、风物岂无情，殷勤说。

　　江表传，君休读。狂处士，真堪惜。空洲对鹦鹉，苇花萧瑟。不独笑书生争底事，曹公黄祖俱飘忽。愿使君、还赋谪仙诗，追黄鹤。

　　《满江红·东武会流怀亭》

　　东武南城，新堤固、涟漪初溢。隐隐遍、长林高阜，卧红堆碧。枝上残花吹尽也，与君更向江头觅。问向前、犹有几多春，三之一。

　　官里事，何时毕。风雨外，无多日。相将泛曲水，满城争出。君不见兰亭修禊事，当时坐上皆豪逸。到如今、修竹满山阴，空陈迹。

　　《满江红·正月十三日送文安国还朝》

　　天岂无情，天也解、多情留客。春向暖、朝来底事，尚飘轻雪。君过春来纡组绶，我应归去耽泉石。恐异时、怀酒忽相思，云山隔。

　　浮世事，俱难必。人纵健，头应白。何辞更一醉，此欢难觅。欲向佳人诉离恨，泪珠先已凝双睫。但莫遣、新燕却来时，音书绝。

　　免责声明：以上内容源自网络，版权归原作者所有，如有侵犯您的原创版权请告知，我们将尽快删除相关内容。

本文档由028GTXX.CN范文网提供，海量范文请访问 https://www.028gtxx.cn